مقصود احمد

مقصود احمد انگریزی: Maqsood Ahmed (پیدائش: 26 مارچ 1925ء امرتسر، پنجاب، بھارت) | (وفات: 4 جنوری 1999ء راولپنڈی، پنجاب) ایک پاکستانی کرکٹر ہے۔ جس نے پاکستان کی طرف سے 14 ٹیسٹ میچ کھیلے ان کاشمار پاکستان کی طرف سے1952,53ء میں بھارت کے خلاف اولین ٹیسٹ سیریزکھیلنے والے کھلاڑیوں میں ہوتاہے تاہم اس دورے میں ان کی کارکردگی ملی جلی رہی'5ٹیسٹ میچوں کی8اننگز میں41 رنز کے زیادہ سے زیادہ سکورکی مدد سے انہوں نے 102 رنز بنائے جس کی اوسط محض12.75رنز تھی۔ مقصود احمد کا اگلا امتحان پاکستان کے دورہ انگلینڈ میں سامنے آیا یہاں ایک 69رنز کی باری قابل ذکر تھی جبکہ 4 ٹیسٹ کی 7 اننگز میں ان کی محض 112 رنز تک 18.66کی اوسط سے رسائی ہو سکی'اس کے بعد ٹیم نے 1954,55ء میں بھارت نے پاکستان کادورہ کیا اس میں بدقسمتی سے مقصود احمد لاہور کے ٹیسٹ میں سنچری کے قریب پہنچ کر بھی نروس نائنٹینز ہو کر 99رنز پر پی ایس گپتے کی گیند پر آئوٹ ہو گئے یہ ان کے ٹیسٹ کیریئر کی ایک اننگز میں بہترین کارکردگی تھی۔اگلی سیریز نیوزی لینڈ کے خلاف تھی جس کے 2 ٹیسٹ کی3 اننگز میں مقصود۔احمد کے حصے میں 43 رنز آسکے جو ان کا آخری ٹیسٹ میچ ثابت ہوا۔

کرکٹ کی ابتدا
مقصوداحمد نے کرکٹ کی ابتدا تقسیم ہند سے قبل کی تھی۔اپنے جارحانہ انداز بیٹنگ کے لیے مشہور مقصود احمد نے1944-45ء میں شمالی ہندوستان کے خلاف پنجاب اے کی طرف سے کھیلتے ہوئے اپنے پہلے ہی فرسٹ کلاس میچ میں144رنز بناکرسب کی توجہ حاصل کرلی۔اسی طرح1951-52ء میں انہوں نے ایم سی سی کے خلاف137رنزبناکر پاکستان کے ٹیسٹ سٹیٹس کے لیے کوششوں کوآگے بڑھایا اور1954ء کے دورہ انگلینڈ میں ووسٹر کے مقام پرٹورمیچ میں اڑھائی گھنٹے کریز پررہ کر111رنزکی سنسنی خیزباری مرتب کی تاہم اس دورے میں ''ٹرنٹ برج'' کے مقام پر ان کی تیز رفتاری اس وقت ٹیم کوشکست کے دہانے پرلے گئی جب باب اپلارڈ کی گیند پرایک بڑاشارٹ کھیلنے کی کوشش میں وکٹ گنوا بیٹھے اورپاکستان یہ ٹیسٹ میچ ہار گیا اس نازک مرحلے پرآئوٹ ہونے کے اس واقعے کوبرطانوی میڈیا نے مذاق کانشانہ بناکر انہیں ''میری میکس'' کانام دے دیا۔

ریٹائرمنٹ کے بعد
کرکٹ سے ریٹائرڈ ہونے کے بعد وہ سلیکٹر رہے اورکرکٹ کمنٹیٹرکے طورپر اپنے کیرئیر کاآغاز کیا۔انگریزی اخبار ''دی نیوز'' نے۔1981,82ء میں جب اپنی اشاعت کا آغاز کیاتو وہ اس کے پہلے ''سپورٹس ایڈیٹر'' مقررکیے گئے۔

اعداد و شمار 
مقصود احمد نے 16 ٹیسٹ میچ کھیلے جن کی 27 اننگز میں ایک مرتبہ ناٹ آئوٹ رہ کر 507 رنز بنائے۔ 19.50 کی اوسط سے بننے والے اس سکور میں 2 نصف سنچریاں شامل تھیں۔ بدقسمتی سے وہ نروس نائنٹیز کا شکار ہوئے اور صرف ایک رن کی کمی سے اپنی سنچری نہ بنا سکے۔ مقصود احمد نے 85 فرسٹ کلاس میچوں کی 131 اننگز میں 10 مرتبہ ناٹ آئوٹ رہ کر 3815 رنز سکور کئے۔ 31.52 کی اوسط سے انہوں نے 6 سنچریاں اور 22 نصف سنچریاں بھی سکور کیں۔ ان کا کسی ایک اننگ کا سب سے زیادہ انفرادی سکور 144 تھا جبکہ ٹیسٹ میں انہوں نے 3 اور فرسٹ کلاس میں 124 وکٹ بھی حاصل کئے۔ 39/7 ان کی کسی ایک اننگ میں بہترین بولنگ تھی

وفات
وہ 4 جنوری 1999ء میں 73 سال اور 284 دن کی عمر میں راولپنڈی کے مقام پر انتقال کرگئے۔

مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑی

حوالہ جات 

1925ء کی پیدائشیں
1999ء کی وفیات
امرتسر کی شخصیات
بھارت کے کرکٹ کھلاڑی
بھارتی نسل کے پاکستانی ٹیسٹ کرکٹ کھلاڑی
بہاولپور کے کرکٹ کھلاڑی
پاکستان کے کرکٹ کھلاڑی
پاکستان کے ٹیسٹ کرکٹ کھلاڑی
پاکستانی کرکٹ کوچ
پاکستانی کرکٹ مبصرین
جامعہ پنجاب (پاکستان) کے کرکٹ کھلاڑی
راولپنڈی کی شخصیات
راولپنڈی کے کرکٹ کھلاڑی
سندھ بی کے کرکٹ کھلاڑی
کراچی بلیوز کے کرکٹ کھلاڑی
امرتسر کے کھلاڑی
اسلامیہ کالج لاہور کے فضلا
نارتھ زون کے کرکٹ کھلاڑی
کامن ویلتھ الیون کے کرکٹ کھلاڑی
جنوبی پنجاب کے کرکٹ کھلاڑی